अब फिल्म सिर्फ मनोरंजन का विषय नहीं है। इस क्षेत्र को अब एक शक्तिशाली इंडस्ट्री के रूप में जाना जाता है, जो मनोरंजन ही नहीं कराता, बल्कि मीडिया का भी काम कर रहा है। शोषण के विरुद्ध आवाज उठा रहा है। लिंग भेद, जाति भेद और धार्मिक उन्माद के विरुद्ध सबसे सशक्त माध्यम बनता जा रहा है। बच्चों के साथ संपूर्ण समाज को जागरूक करते हुए मान-सम्मान और रोजगार के हर तरह के अवसर दे रहा है। इन तमाम क्षेत्रों में कार्य करने के इच्छुक व्यक्तियों का प्रथम लक्ष्य होता है मुंबई में स्थापित हो जाना। समाज को जागरूक करने के उददेश्य से कार्य करने वाला एक साहसिक जोड़ा है, जो न सिर्फ मुंबई में तेजी से जगह बना रहा है, बल्कि इस जोड़े को बेस्ट स्क्रीन प्ले का अवार्ड भी मिला है।